JEGYZŐKÖNYV

 Délegyháza Község Önkormányzat Polgármesterének 2021. március 22-én hozott döntéséről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A veszélyhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pont vonatkozásában döntött:

1. **1166/12 és 1166/13 hrsz-ú ingatlanok értékesítése**

1. Délegyháza Község Önkormányzatának Polgármestere az első napirendi pont vonatkozásában a következő határozatot hozta:

**49/2021. (III.22.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy értékesíteni kívánja a ZAMI-ÚTÉP Korlátolt Felelősségű Társaság (székhelye: 2314 Halásztelek, Barackfa utca 9., cégjegyzékszáma: 13-09-197928, adószáma: 26647706-2-13, statisztikai számjele: 26647706-4120-113-13, képviseletében: Lakatos Melinda ügyvezető, a továbbiakban: Kérelmező) részére a Délegyháza Község Önkormányzat 1/1 arányú tulajdonában álló**

**1. Délegyháza 1166/12 hrsz-ú, 693 m2 térmértékű, kivett beépítetlen terület megjelölésű,**

**2. Délegyháza 1166/13 hrsz-ú, 673 m2 térmértékű, kivett beépítetlen terület megjelölésű**

**belterületi ingatlanokat nettó 10 000 Ft/m2 + Áfa összegű vételáron (mindösszesen nettó: 13.660.000,- Ft, bruttó: 17.348.200,- Ft), mely vételár ajánlatot 2021. április 15. napjáig tart fenn.**

**Délegyháza Község Önkormányzatának Polgármestere a Kat. 46. §-ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket tegye meg, felhatalmazza a Polgármestert és a Jegyzőt az adásvételi szerződés aláírására, valamint kiköti, hogy jelen jogügylet lefolytatásával kapcsolatos mindennemű költség Kérelmezőt terheli.**

**Határidő: folyamatos.**

**Felelős: polgármester, jegyző**

k.m.f.

 dr. Riebl Antal dr. Molnár Zsuzsanna

 polgármester jegyző